stanford-oval/wikipedia huggingface dataset:
סכין הטלה
הטלה > ההטלה

את הסכין מטילים בתנועה אחידה, יציבה, ומהירה. כשרוב התנועה נעשית על ידי הזרוע והגוף ואילו מפרק היד נשאר מקובע. תנועת הזרוע היא קשתית מעל הראש עד אשר היד מאונכת לגוף. העת בה נעזבת הסכין שונה בין מטיל למטיל ובין סכין לסכין, אך במקרה הפשוט ביותר הסכין משוחררת כשהיא מול המטרה.
הטלה > התנועה באוויר

הסכין מבצעת בעת המעוף הן תנועה בליסטית והן תנועה מעגלית במעגל זקוף. כדי שהסכין תנעץ במטרה על הלהב להיות בכיוון המטרה בעת הפגיעה, כלומר על המטיל לקבוע בכל הטלה את מספר הרוטציות של הסכין באוויר לפי המרחק מן המטרה או לפי נוחיותו.
כדי שמעוף הסכין יהיה יציב על הסכין להסתובב באוויר, הטלה ללא סיבוב קשה מאוד ממרחקים גדולים.
ראו גם

גרזן הטלה
שוריקן
אמנות לחימה
סקסואליטי מרדקה

| --- | --- |
 מדינה:  מלזיה מלזיה
 מיקום:  קואלה לומפור 
 מייסדים:  פאנג קי טייק וג'רום קוגאן
 מועדים
 תאריכי פעילות:  2008–הווה (כ־16 שנים)
 מועד שנתי:  סוף אוגוסט
 
סקסואליטי מרדקה (במלאית: Seksualiti Merdeka) היה פסטיבל להט"בי שנתי, שהתקיים בקואלה לומפור, מלזיה. סקסואליטי מרדקה הציג תוכנית שיחות, פורומים (אנ'), סדנאות, מופעי אמנות, תיאטרון ומוזיקה, מיצבים אינטראקטיביים והקרנת סרטי קולנוע, שארגנה קואליציה של ארגונים לא-ממשלתיים מלזיים, אמנים ואנשים פרטיים. מרדקה הוא השם הנוסף ליום העצמאות של מלזיה (אנ') (31 באוגוסט), ומכאן שניתן לתרגם את סקסואליטי מרדקה באופן רופף כ-"עצמאות מינית".
היסטוריה

סקסואליטי מרדקה הראשונה נערכה ב-29–31 באוגוסט 2008, במקביל לחגיגות מרדקה, ”בכדי להתייחס לעובדה ש-51 שנה לאחר [קבלת] העצמאות, לא כל המלזים חופשיים להיות מי שהם.” נושא הפסטיבל היה "אם אחד מאיתנו לא חופשי, אף אחד מאיתנו לא!". בפסטיבל זה, השתתפו כ-400–500 איש.
הנושא של סקסואליטי מרדקה ב-2009 היה "גופינו, זכויותינו", המשקף את רצונם של המארגנים לקשור זכויות להט"ב למסגרת גדולה יותר של זכויות אדם, המבוססת בחלקה על עקרונות יוגיאקרטה (אנ'). בפסטיבל זה, השתתפו כ-800–1000 איש.[דרוש מקור]
בנובמבר 2011 פרסמה משטרת מלזיה המלכותית הצהרה האוסרת על האירוע, בהתבסס על הנחות היסוד של "סיכון הפרעה לסדר הציבורי ופגיעה בחופש הדת".
בשנת 2014, סעיף 27 א(1)(ג) לחוק המשטרה, ששימש לאיסור האירוע, הוחלף על ידי חוק האספה השלווה 2012 (PAA) אשר הביא לביטול האיסור על קיומו.
רקע

סקסואליטי מרדקה הוקמה על ידי מתכנת האמנויות פאנג קי טייק והזמר-יוצר, ג'רום קוגאן ב-2008. פאנג וג'רום היו מעורבים בעבר בהסברה להט"בית לאוכלוסייה המקומית, ובניהם יחד עם עוד מספר אנשים הגישו תזכיר לנציבות זכויות האדם במלזיה ב-2003. בתזכיר נכתב על התצוגה השלילית של להט"בים בתקשורת המלזית. ככותבים, הם גם כתבו וקראו באופן קבוע את סיפוריהם הלהט"בים בפומבי.
ב-2008, קלרנס סינגהאם, מייסד שותף של פסטיבל הגאווה IndigNation בסינגפור, הזמין את פאנג לארגן בתוכו תוכנית מלזית. באותו שנה, ארגן פאנג קטע שנקרא "גיבורי לב: ארבעה מלזים על אהבה, אובדן ואכסניה בסינגפור", בו קראו פאנג, קוגאן, הפעילה ג'ק ס.מ. קי (אנ') וההיסטוריון פארי א. נור (אנ') את כתביהם המקוריים.
החוויה עוררה השראה לפנג ולקוגאן, ושניהם התחילו לעבוד על פסטיבל מסוג דומה בשוק המרכזי (אנ').
הערות שוליים

1 2 3  "Archived copy". אורכב מ-המקור ב-2009-08-14. נבדק ב-2009-08-14. {{cite web}}:  (עזרה)
↑  "Seksualiti Merdeka". Seksualitimerdeka.blogspot.com. ארכיון מ-2017-10-06. נבדק ב-6 באוקטובר 2017. {{cite web}}:  (עזרה)
↑  Seksualiti Merdeka movement festival banned, The Star (באנגלית)
↑  Zurairi AR, Seksualiti Merdeka organisers hope to outlast ‘prejudicial’ law | Malay Mail, www.malaymail.com (באנגלית)
↑  "Archived copy". אורכב מ-המקור ב-2011-07-17. נבדק ב-2010-08-04. {{cite web}}:  (עזרה)
↑  ""Stop censoring who I am"". The Nut Graph. ארכיון מ-2017-04-27. נבדק ב-2017-10-06.
↑  "Anything but bland". The Nut Graph. ארכיון מ-2017-04-22. נבדק ב-2017-10-06.
↑  "Archived copy". אורכב מ-המקור ב-2010-12-23. נבדק ב-2010-08-03. {{cite web}}:  (עזרה)
סכסוך אזרבייג'ן–ארמניה (2022)

ב-12 בספטמבר 2022 פתחה אזרבייג'ן במתקפה ארטילרית על עמדות ארמניות ליד הערים ורדניס, גוריס, סוטק וג'רמוק. על אף שמקורות שונים אישרו כי אזרבייג'ן יזמה את המתקפה, משרד ההגנה של אזרבייג'ן וכלי תקשורת טורקיים (כאשר טורקיה תומכת צבאית באזרבייג'ן) טענו כי ארמניה ערכה "פרובוקציות בקנה מידה גדול" בסמוך לגבול אזרבייג'ן.
ב-13 בספטמבר הודיעה רוסיה כי ניסתה לתווך בין הצדדים על מנת להגיע להפסקת אש, אך הצדדים אישרו כי ההפסקה שהושגה הופרה תוך דקות. באותו יום דיווח ראש ממשלת ארמניה, ניקול פשיניאן כי לפחות 105 חיילים ארמנים נהרגו. אזרבייג'ן דיווחה על 50 הרוגים בקרב כוחותיה.
הלחימה פרצה זמן קצר לאחר שהצבא הרוסי נחל כישלונות חמורים בשדה הקרב במסגרת מתקפת הנגד של אוקראינה במחוז חרקוב, כחלק מהפלישה הרוסית לאוקראינה, דבר אשר נתפס כמחליש את השפעתה האזורית של רוסיה, אשר תומכת ככלל בארמניה בכל הנוגע לסכסוכיה עם אזרבייג'ן. ברקע הדברים נמצאים גם מאמצי האיחוד האירופי להגדלת ייבוא הגז מאזרבייג'ן, כדי לפצות על אובדן יבוא הגז מרוסיה. בשל כך, ייתכן ואזרבייג׳ן רואה במצב הגאופוליטי כשעת כושר להכריע סכסוכי טריטוריה מתמשכים עם ארמניה לטובתה של אזרבייג׳ן.
לאחר תחילת הלחימה, ביקשה ארמניה להפעיל סעיף מאמנת ארגון האמנה לביטחון משותף (CSTO), בו חברה גם רוסיה, המחייב את המדינות החברות בו לפעול להגנת בעלת ברית מותקפת. משלחת הברית, בראשות מזכ"ל הברית, סטניסלב זאס, נשלחה לעקוב אחר המצב לאורך הגבול בין המדינות הלוחמות.
ב-16 בספטמבר נחתם הסכם הפסקת אש בין המדינות. ב-18 בספטמבר 2022 הגיעה משלחת מטעם ממשלת ארצות הברית בראשות ננסי פלוסי, דוברת הבית הלבן, לירוואן בירת ארמניה. במסגרת ביקורה בארמניה, האשימה את אזרבייג'ן בכך שהתקיפה את ארמניה, וציינה כי האמריקאים מחויבים בהפסקת האלימות ותומכים בהפסקת אש. משמעות הדבר היא שארמניה, שעד לאירוע זה נחשבה לבעלת ברית חשובה של רוסיה, פנתה לארצות הברית על מנת לסיים את הלחימה. יש שרואים בדבר כאירוע המבליט את שקיעתה של רוסיה כמעצמה אזורית בשל חולשתה במלחמת אוקראינה.
רקע

כשנתיים לפני הסכסוך, בספטמבר 2020, פרצה מלחמה בין שתי המדינות, בשל סכסוך על שטח נגורנו קרבאך, אשר נמשכה כחודשיים וגבתה את חייהם של אלפי חיילים ואזרחים. ב-12 במאי 2021, חיילים אזרים חצו את הגבול מספר קילומטרים לתוך ארמניה במחוזות סיוניק וג'הרקוניק וכבשו כ-41 קמ"ר מתוך שטחה של ארמניה. בתגובה לכך, קראו הפרלמנט האירופי, ארצות הברית וצרפת להסגת כוחותיה של אזרבייג'ן משטח ארמניה.
עימותים נוספים התרחשו בנגורנו קראבך ביולי 2021 ובנובמבר 2021, כאשר שני הצדדים דיווחו על נפגעים. נציגי האיחוד האירופי התייחסו למבצע הצבאי שפתחה אזרבייג'ן ב-16 בנובמבר 2021 כאל ההפרה החמורה ביותר עד כה של הסכם הפסקת האש של נגורנו-קרבאך משנת 2020.
בניגוד לעימותים האמורים, אשר התרכזו בנגורנו קראבך בלבד, הלחימה התרחשה לאורך הגבול בין המדינות ואינה מוגבלת לנגורנו קראבך.
ראו גם

סכסוך נגורנו קרבאך
מלחמת נגורנו קרבאך הראשונה
מלחמת נגורנו קרבאך השנייה
הערות שוליים

↑  Kucera, Joshua; Mejlumyan, Ani (13 בספטמבר 2022). "Azerbaijan launches wide-ranging attacks against Armenia". Eurasianet. ארכיון מ-14 בספטמבר 2022. נבדק ב-14 בספטמבר 2022. Azerbaijan carried out a wide-scale attack against targets in Armenia, an unprecedented escalation of the long-running conflict on to Armenian territory. {{cite web}}:  (עזרה)
↑  Tétrault-Farber, Gabrielle (13 בספטמבר 2022). "Analysis: Why are Armenia and Azerbaijan fighting again, and why does it matter?". Reuters. ארכיון מ-14 בספטמבר 2022. נבדק ב-14 בספטמבר 2022. {{cite news}}:  (עזרה)
↑  Reuters (2022-09-13). "Azerbaijan and Armenia ceasefire fails within minutes – media". Reuters (באנגלית). ארכיון מ-13 בספטמבר 2022. נבדק ב-2022-09-13. {{cite news}}:  (עזרה)
↑  "Armenia claims at least 49 killed in clashes along border with Azerbaijan". the Guardian (באנגלית). 2022-09-13. ארכיון מ-13 בספטמבר 2022. נבדק ב-2022-09-13. {{cite web}}:  (עזרה)
↑  "Deadly clashes erupt in disputed territory between Azerbaijan and Armenia". TheGuardian.com. 13 בספטמבר 2022. ארכיון מ-13 בספטמבר 2022. נבדק ב-13 בספטמבר 2022. {{cite web}}:  (עזרה)
↑  "Member of Dutch Parliament: Now that Russia is weak, Azerbaijan sees its chance". news.am. 13 בספטמבר 2022. ארכיון מ-13 בספטמבר 2022. נבדק ב-14 בספטמבר 2022. {{cite news}}:  (עזרה)
↑  Gall, Carlotta; Stevis-Gridneff, Matina. "Armenia and Azerbaijan Clash Raises Fears of Broader Conflict". The New York Times. אורכב מ-המקור ב-13 בספטמבר 2022. נבדק ב-14 בספטמבר 2022. {{cite news}}:  (עזרה)
↑  Gall, Carlotta (2022-09-17). "Nancy Pelosi Visits Armenia Amid Conflict With Azerbaijan". The New York Times (באנגלית אמריקאית). ISSN 0362-4331. נבדק ב-2022-09-20.
↑  Pelosi’s visit fires debate in Armenia over alliance with Russia, POLITICO, ‏2022-09-19 (באנגלית אמריקאית)
↑  "As Azerbaijan pushes advantage against Armenia, Russia's role again under scrutiny | Eurasianet". eurasianet.org. ארכיון מ-17 בנובמבר 2021. נבדק ב-17 בנובמבר 2021. {{cite web}}:  (עזרה)
↑  "Macron: Azerbaijani armed forces have crossed into Armenian territory. They must withdraw immediately. I say again to the Armenian people: France stands with you in solidarity and will continue to do so". ארכיון מ-24 במאי 2021. נבדק ב-14 במאי 2021. {{cite news}}:  (עזרה)
↑  "Joint statement on the escalation on the border between Armenia and Azerbaijan and the Nagorno-Karabakh conflict | Communiqués | Documents | DSCA | Delegations | European Parliament". www.europarl.europa.eu. ארכיון מ-17 בנובמבר 2021. נבדק ב-17 בנובמבר 2021. {{cite web}}:  (עזרה)
עלפון מים רדודים

תמונה מבוימת המציגה אישה הלוקה בעלפון מים רדודים
עלפון מים רדודים הוא תופעה מסוכנת ביותר הנגרמת בשל נשימת יתר לפני צלילה חופשית. הנשימה המוגברת משבשת את איזון החמצן והפחמן הדו-חמצני בגוף, ומונעת ממנו לחוש בצורך לשאוף אוויר לפני ירידה מסכנת חיים ברמת החמצן.
כדי למנוע את התופעה דרוש תדרוך מתאים לצלילה חופשית, שיזהיר מפני נשימות עמוקות לפני הצלילה, ומומלץ לצלול עם בן זוג שיוכל להגיש עזרה ראשונה במצב חירום.
מנגנון פיוזיולוגי

מחזור הדם מוביל חמצן לתאי הגוף והמוח. החמצן מנוצל בתאי הגוף בנשימה תאית וכתוצאה מכך נפלט פחמן דו-חמצני. למרות שאין במוח האדם איבר היכול לחוש בחוסר חמצן, ישנו איבר היכול לחוש בעודף פחמן דו-חמצני. העודף בפחמן דו-חמצני מסמן למוח שנעשה שימוש מלא לכאורה באספקת החמצן שנכנסה לגוף, וכעת יש צורך באספקת חמצן חדשה. מצב זה מתבטא בפועל בהפעלת רפלקס הנשימה.
נשימות עמוקות לפני הצלילה מורידות את כמות הפחמן הדו-חמצני בגוף באופן דרסטי. על אף העלייה היחסית בזמן שריפת החמצן, רמת הפחמן הדו-חמצני נשארת נמוכה ולא משמעותית מספיק כאשר החמצן נגמר. במצב כזה, המוח אינו קולט שחסר חמצן ואינו מפעיל את רפלקס הנשימה. כלומר, בפועל, הצולל לא חש בצורך לעלות מעל פני המים כדי לנשום.
במקרה שבו הלחץ החלקי של החמצן נמוך מ-0.1 אטמוספירות, המוח חש בחוסר חמצון ו"מכבה" את פעילות הגוף (התעלפות) מלבד האיברים החיוניים לחמצון המוח. התעלפות במהלך צלילה היא הרת אסון, מאחר שהצולל חשוף לטביעה.
משמאל לימין: נשימה תקינה, צלילה, נשימה תקינה. כאשר רמת הפחמן הדו-חמצני (קו כחול) עולה ומגיעה לקו הרוחבי הכחול – מורגש צורך דחוף לשאוף אוויר. כאשר רמת החמצן (קו אדום) יורדת ומגיעה לקו הרוחבי האדום – נגרם עילפון. בצלילה תקינה, תחושת הצורך לנשום מופיעה הרבה לפני שרמת החמצן מתקרבת לקו האדום.
משמאל לימין: נשימת יתר, צלילה. הנשימות העמוקות גורמות לצניחה ברמת הפחמן הדו-חמצני. רמת החמצן יורדת וגורמת לעילפון (קו רוחבי אדום) לפני שרמת הפחמן הדו-חמצני עולה ומעוררת תחושת צורך דחוף לנשום (קו רוחבי כחול).
עיצוב מידע

עיצוב מידע הוא אחד ממקצועות התקשורת.
מעצבי המידע מתכננים כיצד להציג מידע חזותי בדרך המותאמת לקהל היעד תוך התחשבות באנשים בעלי מוגבלויות ואנשים עם צרכים מיוחדים אחרים. למשל, בעלי אוריינות מדיה נמוכה או דוברי שפה זרה המתקשים בשפה המקומית.
למעצבי מידע דרוש ידע בעיצוב, בגרפיקה, בממשקי משתמש, בהנדסת אנוש ובשימושיות והכרת דפוסי הפעילות ברשת.
שימושים

הצגת מידע חזותי (אינפוגרפיקה), נעשית בעיתונים, במפות, במערכות מידע, במערכות ממוחשבות אחרות ובעיקר באתרי אינטרנט.
בבניית אתרים - מעצבי המידע מכינים תרשים (סקיצה) של מבנה דפי האתר, של הקשרים ביניהם ודרך הניווט באתר האינטרנט. האתר יכול להיות מתוכנן במבנה ליניארי, היררכי, רשת, מטריצה ועוד.
מעצבי האתר מחלקים את המידע לקטגוריות, קובעים מה יהיה סדר החשיבות של הצגת הנושאים ועל דרך הצגתם. הנתונים יכולים להיות מוצגים בסדר אלפביתי, כרונולוגי ועוד.
מעצבי המידע מתכננים את הניווט באתר, כך שהגולשים יגיעו למידע הרצוי בצורה הנוחה ביותר.
ראו גם

עיצוב אתר אינטרנט
עיצוב גרפי
נגישות מידע
היצף מידע
סלבוכרוס

| סלבוכרוס |
| --- | --- |
 איור אפשרי
תקופה
פליוקן- אמצע פליסטוקן כ-2,588,000–781,000 שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: דמויי חזיר
משפחה:: חזיריים
סוג:: סלבוכרוס
שם מדעי
 Celebochoerus ‏הויחר, 1948

סלבוכרוס (שם מדעי: Celebochoerus) הוא סוג נכחד של יונק ממשפחת החזיריים שהיה דומה במראהו לבבירוסה המודרנית. הוא חי בין המיוקן לפליסטוקן לפני 2.588-9.781 מיליון שנה.
המאובנים של חזיר זה התגלו לראשונה ב-1848 באי סולאווסי (שהיה קרוי אז סלבס בפי האירופאים, ומכאן השם המדעי) שבאינדונזיה וכן בלוזון שבהפיליפינים.
זה היה חזיר גדול בעל חטים גדולות וארוכות באורך 90 סנטימטרים ואשר הזכירו חטי ממותה (אלא שנעו מהלסת בשיפוע כלפי מעלה), אך היה בעל רגליים קצרות יחסית. למרות הדמיון בינו לבבירוסה המודרנית הוא אינו נחשב קרוב ולמעשה לא קרוב לאף חזיר מודרני. זה היה חזיר גדול שהגיע לגובה מטר בכתפיו ולמשקל של 200–300 קילוגרם בממוצע. גודלו נבע כנראה מענקיות איים, בה עקב חוסר טורפים ותחרות המין היה יכול לגדול לממדים גדולים.
ייתכן שמין זה נדחק עם הצלחתם של מכפילי פרסה מוצלחים ממנו ואף מהבבירוסה המודרנית וסוגי חזירים רגילים.
עיטוש

.
גבר מתעטש
קומיקס של תהליך העיטוש
עיטוש (נקרא בלשון העם גם אפצ'י) הוא רפלקס עצמאי אצל האדם ובעלי חיים רבים, הנגרם על ידי חדירת חלקיקים זעירים לאף, אלרגיה, נפילה של הטמפרטורה, או זיהום ויראלי, ישנו גם עיטוש שנגרם בעקבות רפלקס בתגובה לחשיפה לאור בהיר.
העיטוש גורם ליציאת אוויר במהירות גבוהה מהפה ומהאף. מטרת העיטוש היא ניקוי דרכי הנשימה. במהלך היום נכנסים אלפי מיקרואורגניזמים וחלקיקים שונים לגוף, בעיקר דרך האף, כשהשיעריות שבאף מגורות יתר על המידה, מופעל רפלקס של עיטוש בעזרת אוויר במהירות גבוהה.
העיטוש עשוי להיות גם תוצאה של בטן מלאה לאחר ארוחה.
במהלך ההתעטשות ניתזות טיפונות אשר יכולות להכיל חיידקים מדבקים אצל אנשים חולים, לפיכך נהוג לכסות את הפה במהלך ההתעטשות, עד סוף המאה שעברה היה נהוג לכסות את הפה באמצעות מטפחת או כף היד, אולם בעקבות התובנה שהחיידקים נשארים על כף היד זמן מה, ולאחר מכן בעזרת היד אנו נוגעים בדברים רבים וכך מעבירים מחלות, בתחילת המאה העשרים ואחת החלו לכסות את הפה בעזרת גומץ המרפק. שיטה משלימה בה משתמשים בנוסף לכיסוי הפה, היות שכיסוי הפה לא עוצר את כל הטיפונות והחיידקים, הוא שינוי כיוון ההתעטשות, נהוג כיום גם להתעטש כלפי מטה, כדי שהחידקים יגיעו לכיוון הרצפה אזור בו סיכויי ההדבקה נמוכים יותר.
תגובה מילולית

התגובה המקובלת בשפה העברית לעיטוש של אדם אחר היא "לבריאות", אף שיש המשתמשים במילה הארמית "אסותא", שמשמעותה דומה. תגובות דומות נהוגות בשפות אירופה, למשל na zdrowie (לבריאות) בפולנית, או Gesundheit (בריאות), בגרמנית.
בשפה האנגלית מקובל להשתמש בביטוי Bless You (תבורך) ולעיתים בביטוי גזונטהייט שמקורו בגרמנית.
על פי המסורת היהודית נאמר "לבריאות" מכיוון שכשאדם היה מתעטש, הוא היה נותר ללא רוח חיים ולכן מאחלים לבריאותו.
המדרש בפרקי דרבי אליעזר (פרק נב) מספר: "מיום שנבראו שמים וארץ לא היה אדם חולה, אלא אם היה בדרך או בשוק, היה עוטש והייתה נשמתו יוצאת מנחיריו, עד שבא יעקב אבינו ביקש על זאת רחמים, ואמר לפניו: ריבון כל העולמים, אל תיקח נפשי ממני עד שאצווה את בני ובני ביתי...לפיכך, חייב אדם לומר לחבירו בשעת עטישותיו חיים"
ראו גם

שיעול
הערות שוליים

↑  העיטוש בעקבות חשיפה לאור (באנגלית)
↑  https://www.ncbi.nlm.nih.gov/pmc/articles/PMC1015683/
| --- | --- |
בקרת זהויות :  GND: 4549071-5  LNB: 000313769 
ערך זה הוא קצרמרבנושא רפואה. אתם מוזמנים לתרום לוויקיפדיה ו.
עלקתיים

ערך זה עוסק במשפחת צמחים מסדרת הצינוראים. אם התכוונתם למחלקה של תולעים שטוחות, ראו .
| עלקתיים |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: צינוראים
משפחה:: עלקתיים
שם מדעי
 Orobanchaceae ‏ונטנה, 1799
משפחת העלקתיים (שם מדעי: Orobanchaceae) היא משפחת צמחים מסדרת הצינוראים. המשפחה מכילה 99 סוגים, ויותר מ-200 מינים של צמחים עשבוניים חד-שנתיים, דו-שנתיים ורב-שנתיים טפילים או טפילים למחצה. רבים מהצמחים שויכו בעבר למשפחת הלועניתיים.
בישראל

הסוגים ממשפחה זו בצמחיית ארץ ישראל הם:
בר-לוע (Lindenbergia), מצוי מין אחד בר-לוע סיני צמח ירוק שאיננו טפיל.
עלקת ויחנוק (Cistanche), שהם טפילים מוחלטים שתלויים לחלוטין בקשר לצמח פונדקאי לצורך הספקת המזון הדרוש להתפתחותם.
עלוק (Bellardia) ועלקלוק (Parentucellia) שהם צמחים טפיליים למחצה, בעלי עלים ירוקים שהקשר לצמח פונדקאי מספק להם רק חלק מתצרוכת המזון הדרוש לצמיחה.
סלבה מוסקבה

| --- | --- |
 תאריך ייסוד:  1974 
 ליגה:  ליגת העל הרוסית ברוגבי ליגת הרוגבי הקונטיננטלית למועדונים
 www.slava-rugby.ru
 
סלבה מוסקבה הוא מועדון רוגבי רוסי ממוסקבה, המשתתף בליגת הרוגבי המקצוענית, ליגת הרוגבי הבכירה ברוסיה. המועדון נחשב לאחד החזקים במדינה אם כי נאבק להתמודד מול יריבתה העירונית: VVA Monino.
בעונת 2021 העפילה לחצי גמר הגביע הרוסי ברוגבי.
תארים

אליפות ברית המועצות / רוסיה
זכייה (2): 1979, 1982
סגנות (5): 1976, 1977, 1985, 1986, 2008
הגביע הסובייטי / הרוסי
זכייה (3): 1981, 1985, 1989
סן לואיס ריו קולורדו

| --- | --- |
סמל סן לואיס ריו קולורדוסמל סן לואיס ריו קולורדו
קולאז' של אתרים בסן לואיס ריו קולורדו
קולאז' של אתרים בסן לואיס ריו קולורדו
 מדינה:  מקסיקו מקסיקו
 מדינה:  סונורה סונורה
 תאריך ייסוד:  1907
 שטח:  61.26 קמ"ר
 גובה:  45 מטרים
 אוכלוסייה:  ‏
  ‑ בעיר:  176,685 (2020)
 קואורדינטות:  32°26′45″N 114°46′05″W﻿ / ﻿32.445838°N 114.768037°W﻿ / 32.445838; -114.768037
 אזור זמן:  UTC -7
 .sanluisrc.gob.mx
  מפת מיקום  מפה מפורטת   (למפת מקסיקו מוגדלת) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו סן לואיס ריו קולורדו(למפת מקסיקו רגילה) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו סן לואיס ריו קולורדו(למפת סונורה רגילה) ארמוסיו סיודד אוברגון נוגלס נבוחואה קבורקה סינ. האוקיינוס השקט  מפרץ קליפורניה  ארצות הברית בא. קליפ.  בא. קליפ. הדר.  צ' י ו ו א ו ו ה סן לואיס ריו קולורדו(למפת סונורה מוגדלת) ארמוסיו סיודד אוברגון נוגלס נבוחואה קבורקה סינלואה האוקיינוס השקט  מפרץ קליפורניה  ארצות הברית באחה קליפורניה  באחה קליפורניה הדרומית  צ' י ו ו א ו ו ה סן לואיס ריו קולורדו  he tabBackground:;tabBorder:#aaa;defaultTab:0;
סן לואיס ריו קולורדו (בספרדית: San Luis Río Colorado) היא עיר במועצה אזורית באותו שם, השוכנת בפינה הצפון-מערבית של מדינת סונורה במקסיקו. בשל האקלים הקיצוני ששורר בה היא מוכרת על ידי השירות המטאורולוגי של מקסיקו (Servicio Meteorológico Nacional) וועדת המים של המדינה (Comisión Nacional del Agua), כעיר הצחיחה ביותר במקסיקו. בתחומי המועצה האזורית שוכנות שתי שמורות טבע: השמורה הביוספרית אל פינקטה וגראן דסיירטו דה אלטר שהוכרזה אתר מורשת עולמית של אונסק"ו ו"השמורה הביוספרית של מפרץ קליפורניה העליון והדלתה של הנהר קולורדו" (Reserva de la Biosfera del Alto Golfo de California y delta del río Colorado), חלק מאתר מורשת עולמית נוסף, איים ואזורים מוגנים של מפרץ קליפורניה.
מיקום

העיר שוכנת על נהר הקולורדו, שבאזור זה מהווה את קו הגבול בין מדינת סונורה למדינת באחה קליפורניה, כ-75 קילומטרים ממקסיקלי. העיר גם קרובה לגבול ארצות הברית–מקסיקו, בקרבה לעיירה סן לואיס באריזונה. על פי מפקד הביניים של 2015 הייתה האוכלוסייה במועצה האזורית 192,739, הרביעית במספר האוכלוסין בסונורה, וגם שטח המועצה, 8,412.75 קילומטרים מרובעים במדבר סונורה, הוא הרביעי במדינה. רוב שטח העיר שטוח וחולי למעט האזור הנמוך הקרוב לנהר שהוא בוצי ובו מתרכזת מרבית הפעילות הכלכלית של העיר.
היסטוריה

העיר החלה כחווה חקלאית בשם "חוות סן לואיס" (Rancho San Luis) שהקימה משפחת אוסונה דומינגס (Osuna Domínguez) יחד עם חורחה לואיס רומן ארייאנו (Jorge Luis Roman Arellano) על הגדה המזרחית של נהר הקולורדו, שהיה אז נתיב שיט חשוב אל היישובים במעלה הזרם, דוגמת יומה באריזונה. ב-1917 הקים סרן קרלוס קאייס (Carlos G. Calles), שנשלח על ידי המשלה הפדרלית, מושבה חקלאית צבאית על מנת שתשמש מוצב קדמי באזור. קאייס קרא למושבה סן לואיס ריו קולורדו. ב-1937 הלאים הנשיא לאסרו קארדנאס את החברה האמריקנית "חברת אדמת הנהר קולורדו" (Colorado River Land Company), והפקיע את הקרקעות שהיו בבעלותה בעמק מקסיקלי ובאזור סן לואיס, והחל בכך בתהליך גידול באוכלוסייה וצמיחה בכלכלה. ב-1939 נוצרה המועצה האזורית סביב היישוב, וב-1958 היא קיבלה מעמד של עיר.
ב-4 באפריל 2010, יום ראשון של חג פסחא, התחוללה באזור רעידת אדמה בעוצמה 7.2 לפי סולם מגניטודה לפי מומנט. הרעידה גרמה להרס שכלל את בניין הכולבו המקומי של סירס וחמישה בתי ספר. על פי הערכה כ-30,000 איש סבלו מתוצאות רעידת האדמה.
כלכלה

הפעילויות הכלכליות העיקריות הן תעשייה, חקלאות, חיות משק, מדגה ומסחר, שבו הרשת השולטת היא רשת OXXO המקסיקנית ואחריה סניפים של החברות האמריקניות circle K ו-welton.
מרבית המועסקים (כ-62%), עוסקים במסחר ושירותים, 25.6% בתעשייה ו-12.5% בחקלאות, דיג וכרייה.
חינוך

על פי מפקד האוכלוסייה של 2010 הייתה מידת האוריינות של תושבים בני 14 עד 24 97.8%, ושל תושבים בני 25 ויותר 94.8%. שיעור הלומדים במוסדות חינוך מגיל 3 עד 6 הוא 39.2%, מגיל 6 עד 11 הוא 96.2%, 12 עד 14 הוא 91.8%, ו-15 עד 24 הוא 39.2%. במסגרת המועצה המקומית יש 83 בתי ספר יסודיים, 20 תיכונים וחמישה מוסדות להשכלה גבוהה.
חינוך > מוסדות להשכלה גבוהה

יש בסן לואיס ריו קולורדו כמה מוסדות להשכלה גבוהה, כולל הקמפוס של אוניברסיטת המדינה של סונורה (Universidad Estatal de Sonora). בנוסף, המרכז האוניברסיטאי של סונורה (Centro Universitario de Sonora), האוניברסיטה הטכנולוגית של סן לואיס ריו קולורדו (Universidad Tecnológica de San Luis Río Colorado), מרכז הדרכה לעבודות בתעשייה מספר 124 (Centro de Capacitación para el Trabajo Industrial No. 124) והאוניברסיטה להתפתחות מקצועית (Universidad de Desarrollo Profesional).
תחבורה

כבישים מחברים את העיר עם חצי האי באחה קליפורניה ועם מדינות ארצות הברית אריזונה וקליפורניה. עבור הכביש לבאחה קליפורניה נבנה גשר מעל לקולורדו ב-1958. כמו כן כבישים מחברים את העיר ליישובים אחרים בסונורה. ביולי 2009 הסתיימה סלילת כביש החוף המקשר בין סן לואיס ריו קולורדו לעיירת התיירות פוארטו פניאסקו (Puerto Peñasco).
את העיר משרת נמל התעופה הבינלאומי של סן לואיס ריו קולורדו (Aeropuerto Internacional de San Luis Río Colorado), שלמרות שמו משרת רק קווי פנים. נמל התעופה הבינלאומי הקרוב נמצא במקסיקלי.
אקלים

סן לואיס ריו קולורדו היא השנייה במקסיקו מבחינת הטמפרטורות הגבוהות, אחרי מקסיקלי השכנה. הטמפרטורה הגבוהה ביותר שנמדדה בעיר הייתה 58.5°C ב-6 ביולי 1966. החורף בעיר נוח, וכמה פעמים בשנה יורדת הטמפרטורה מתחת לנקודת הקיפאון. הטמפרטורה הנמוכה ביותר שנמדדה בסן לואיס ריו קולורדו הייתה 6.0°C- ב-22 בינואר 1937.
חגיגות

העיר הוציאה מקרבה לא מעט מתאבקים וכל חודש יש אירועי התאבקות במקומות שונים.
במהלך מרץ או אפריל יש חגיגות לכבוד הפסחא.
ב-14 ביוני חוגגים את הקמת העיר, ובחודשים אוקטובר ונובמבר יש יריד כותנה מסורתי.
ב-15 בספטמבר, יום העצמאות של מקסיקו, חוגגים בזיקוקים מבניין העירייה, בעוד שב-20 בנובמבר חוגגים את המהפכה המקסיקנית במצעד של בתי הספר.
ב-12 בדצמבר חוגגים את יום הבתולה מגוואדלופה בכנסייה (Santuario de Guadalupe), במשחקים, אוכל והופעות אמנים.
הערות שוליים

↑  Principales resultados de la Encuesta Intercensal 2015 – Sonora
| --- | --- |
בקרת זהויות :  NLI: 987007567544205171  LCCN: n90619449  MusicBrainz: 2f9256b5-d05e-43d4-9863-7e35ce89285c  VIAF: 124464116   WorldCat (עם VIAF): 124464116
עיטורי קוקטייל

מרטיני מעוטר ב"טוויסט" של קליפת לימון
עיטורי קוקטייל הם קישוטים המעטרים קוקטיילים כחלק מהאופי הצבעוני של הקוקטייל. העיטורים נועדו הן להוסיף צבע וצורה לקוקטייל, והן, כאשר מדובר בעיטורים אכילים, להוסיף טעם.
מקובל לעטר קוקטיילי רום בעיטורי פירות ובעיקר פירות טרופיים על מנת להוסיף טעמים מתוקים לקוקטייל. עיטורי טקילה מעוטרים לרוב בעיטורי פירות הדר - לימון ותפוז שנועדו להוסיף צבע צבעוני לקוקטייל השקוף וטעם חמצמץ.
משקאות על בסיס ג'ין ווודקה מעוטרים בעיקר במאכלים בעלי טעמים חמוצים או חריפים (זיתים, בצלי פנינה) או לחלופין טעמים מתוקים של תפוז או דובדבן מסוכר.
משקאות על בסיס ויסקי או ברנדי נהוג שלא לעטר - ובכל מקרה שלא להוסיף להם טעמים (העיטורים הם עיטורים לא אכילים).
עיטורים אכילים

עיטורים אלה, אף שנועדו בעיקר כקישוט, מהווים חלק בלתי נפרד מהקוקטייל ומוספים לקוקטייל כחלק ממכלול הטעמים המרכיבים אותו:
דובדבנים מסוכרים
זית (לרוב ממולא גמבה)
בצלצלי פנינה
לימון או ליים פרוס, או קליפת לימון
עלי מנטה
תפוז פרוס, או קליפת תפוז
אננס
כתר מלח גס או כתר סוכר הנדבק לשפת כוס הקוקטייל
חסילון
דובדבן מסוכר
זית
לימון פרוס
סליל ליים
תפוז, מנטה, וליים
קוקטייל מאי תאי מעוטר באננס
חסילון בבלאדי מרי
פטל בקוקטייל שמפניה
עיטורים לא אכילים

עיטורים אלה משמשים לקישוט בלבד ואינם למאכל. העיטורים כוללים:
חיות פלסטיק המוצמדות לקצה הכוס.
שרשראות עשויות חרוזים - עיטורים אלה מקובלים בניו אורלינז במסגרת קרנבל המארדי גרא.
מטריות קוקטייל עשויות נייר
קשיות שתייה בעלות צורות יוצאות דופן או צבעים יוצאי דופן.
דגלים
עיטורים נוצצים
קוף קוקטייל
מטריית קוקטייל
קשית שתייה
אלכוהול משולהב
עיטורים שונים
מקל מנצנץ שעליו דובדבן מסוכר וקשית שתייה
ראו גם

קוקטייל
עיטורי מזון
סכסוך הגבולות הסיני-סובייטי (1969)

.
מימין - מפת נהר האוסורי, משמאל - מפת אזור אי המריבה
ספינת משמר סובייטית מפעילה תותח מים על דייג סיני בנהר בגבול ברית המועצות - סין, 6 במאי 1969
סכסוך הגבולות הסיני-סובייטי ב-1969 היה סדרת התנגשויות בין צבא ברית המועצות ובין צבא סין העממית שהתרחשו בשיאו של הפיצול הסיני-סובייטי בשנות השישים. המאבק על השליטה באי קטן, אשר נמצא בנהר האוסורי, כמעט והביא למלחמה בין שתי המעצמות ב-1969.